《望远行》
五代·李珣

春日迟迟思寂寥，行客关山路遥。琼窗时听语莺娇，

柳丝牵恨一条条¤

休晕绣，罢吹箫，貌逐残花暗凋。同心犹结旧裙腰，

忍孤风月度良宵。

露滴幽庭落叶时，愁聚萧娘柳眉。玉郎一去负佳期，

水云迢递雁书迟¤

屏半掩，枕斜欹，蜡泪无言对垂。吟跫断续漏频移，

入窗明月鉴空帏。

作者简介：李珣（855-930），五代词人。字德润，其祖先为波斯人。居家梓州（四川省三台）。生卒年均不详，约唐昭宗乾宁中前后在世。少有时名，所吟诗句，往往动人。妹舜弦为王衍昭仪，他尝以秀才预宾贡。又通医理，兼卖香药，可见他还不脱波斯人本色。蜀亡，遂亦不仕他姓。珣著有琼瑶集，已佚，今存词五十四首，（见《唐五代词》）多感慨之音。）